CELEX: E2009P0006
Language: ro
Date: 2009-05-14 00:00:00
Title: Acțiune introdusă la 14 mai 2009 de Magasin- og Ukepresseforeningen împotriva Autorității AELS de Supraveghere (Cauza E-6/09)

2.7.2009   
            
            
               RO
            
            
               Jurnalul Oficial al Uniunii Europene
            
            
               C 150/13
            
         Acțiune introdusă la 14 mai 2009 de Magasin- og Ukepresseforeningen împotriva Autorității AELS de Supraveghere
   (Cauza E-6/09)
   2009/C 150/14
   La data de 14 mai 2009, Magasin- og Ukepresseforeningen, reprezentată de Jan Magne Juuhl-Langseth și Peter Dyrberg, Advokatfirmaet Schjødt, Dronning Mauds gt 11, Oslo, NORVEGIA, a introdus o acțiune împotriva Autorității AELS de Supraveghere la Curtea de Justiție a AELS.
   Reclamantul solicită Curții de Justiție:
   
               1.
            
            
               Să declare că Autoritatea AELS de Supraveghere, a omis să acționeze, nedând curs plângerii adresate Autorității AELS de Supraveghere în august 2006 cu privire la ajutoarele de stat acordate ziarelor;
               precum și
            
         
               2.
            
            
               Să oblige Autoritatea AELS de Supraveghere la plata cheltuielilor aferente procedurii.
            
         
      Situația de fapt și de drept și motive invocate:
   
   
               —
            
            
               Reclamantul este Asociația norvegiană a editorilor de reviste.
            
         
               —
            
            
               Reclamantul susține că Autoritatea AELS de Supraveghere nu a adoptat o poziție privind plângerea într-un interval de timp rezonabil, neîndeplinind îndatoririle care îi revin.
            
         
               —
            
            
               Articolul 37 din Acordul privind Autoritatea de Supraveghere și Curtea de Justiție prevede următoarele:
               
                  „În cazul în care, prin încălcarea prevederilor prezentului acord sau ale Acordului privind SEE, Autoritatea AELS de Supraveghere omite să acționeze, un stat membru al AELS poate sesiza Curtea de Justiție a AELS pentru a constata această încălcare.
                  Această acțiune este admisibilă numai în cazul în care Autoritatea AELS de Supraveghere a fost solicitată în prealabil să acționeze. În cazul în care, la expirarea unui termen de două luni de la data acestei solicitări, Autoritatea AELS de Supraveghere nu și-a precizat poziția, acțiunea poate fi formulată într-un nou termen de două luni.
                  Orice persoană fizică sau juridică poate sesiza Curtea de Justiție a AELS în condițiile stabilite la paragrafele precedente în legătură cu omisiunea Autorității AELS de Supraveghere de a-i adresa o decizie”.